|  |  |  |  |
| --- | --- | --- | --- |
| Rīgā | 16.01.2019. | Nr. | 4-3.1/19/167 |
| Uz |  | Nr. |  |

Valsts kancelejai

|  |  |
| --- | --- |
| Par Ministru kabineta sēdes protokollēmuma projektu saistībā ar 2016.gada 26.janvāra sēdes protokollēmumā dotā uzdevuma (prot. Nr.4 91.§) izpildes termiņa pagarināšanu |  |

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 164.4. apakšpunktu iesniedzu izskatīšanai **tuvākajā** Ministru kabineta sēdē Ministru kabineta sēdes protokollēmuma projektu “Par Ministru kabineta 2016.gada 26.janvāra sēdes protokollēmuma (prot. Nr. 4, 91. §) “Informatīvais ziņojums "Par Saeimas Parlamentārās izmeklēšanas komisijas par Latvijas valsts rīcību, izvērtējot 2013.gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā galaziņojumā ministrijām noteikto uzdevumu izvērtējumu” 2.punktā dotā uzdevuma izpildes termiņa pagarināšanu” (turpmāk – projekts).

|  |  |  |
| --- | --- | --- |
| 1. | Iesniegšanas pamatojums | 1. Atbilstoši Ministru kabineta 2016.gada 26.janvāra sēdes protokola Nr. 4, 91. § “Informatīvais ziņojums "Par Saeimas Parlamentārās izmeklēšanas komisijas par Latvijas valsts rīcību, izvērtējot 2013.gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā galaziņojumā ministrijām noteikto uzdevumu izvērtējumu”” (turpmāk - protokollēmums) 2. punktam ministrijām un citām atbildīgajām institūcijām tām piešķirto budžeta līdzekļu ietvaros nodrošināt informatīvajā ziņojumā ietverto uzdevumu apkopojumā paredzēto pasākumu izpildi noteiktajos termiņos. 2. Informatīvā ziņojuma uzdevumu apkopojuma 10.2.1.uzdevums paredz Izglītības un zinātnes ministrijai līdz 2017.gada 31.decembrim iesniegt Ministru kabinetā informatīvo ziņojumu par iespēju samazināt vispārizglītojošo studiju kursu apjomu kredītpunktos, ko paredz Ministru kabineta 2001.gada 20.marta noteikumi Nr.141 “Noteikumi par pirmā līmeņa profesionālās augstākās izglītības valsts standartu” un Ministru kabineta 2014.gada 26.augusta noteikumi Nr.512 “Noteikumi par otrā līmeņa profesionālās augstākās izglītības valsts standartu” (turpmāk – ministrijas uzdevums).   Izvērtējot ministrijas uzdevumu par iespēju samazināt vispārizglītojošo studiju kursu apjomu kredītpunktos, ministrija secināja, ka jautājuma būtība ir ne tikai programmas un mācību kursu (vispārizglītojošie un nozares) apjoma, kas izteikts kredītpunktos, sadalījuma proporcijā, bet gan vēl šādu apstākļu esamībai, kas ir pārskatāmi normatīvo aktu ietvaros:  1) nepieciešams pārskatīt profesionālās specializācijas kursu satura izstrādi un šī satura īstenošanas kvalitāti attiecībā uz atbilstību nozares vajadzībām un profesijai izvirzītajām prasībām, ievērojot, ka profesionālās augstākās izglītības studiju programmu absolventi saņem gan diplomu, kas dod iespējas turpināt studijas nākamajā līmenī, gan kvalifikāciju, kas ir nepieciešama nodarbinātībai nozares profesijā. Līdz ar jāņem vērā, ka vispārizglītojošo mācību kurss sagatavo personu nākamajam izglītības līmenim;  2) jānodrošina augstākās profesionālās izglītības studiju programmu satura atbilstība nozaru attīstības vajadzībām kvalificēta cilvēkresursu sagatavošanai, ievērojot, ka pašlaik notiek virkne savstarpēji saistītu profesionālās izglītības sistēmas pilnveides pasākumu, kas vērsti uz nozaru lomas (nozaru ekspertu padomes, Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome (PINTSA), nozares profesionālās organizācijas) stiprināšanu profesionālajā izglītībā, tostarp augstākajā profesionālajā izglītībā, tas ir, ir izveidotas nozaru ekspertu padomes, kuru pamatfunkcijas ir nostiprinātas Profesionālās izglītības likumā; nozaru ekspertu padomju darbība tiek institucionalizēta, izstrādājot un pieņemot atbilstošus Ministru kabineta noteikumus; saikne ar nozarēm tiek stiprināta, pilnveidojot kārtību, kādā tiek izstrādātas, licencētas, īstenotas un akreditētas profesionālās studiju programmas;  3) Pasaules Banku ekspertu ieteikumi par augstākās izglītības institūciju sadarbības ar nozari pilnveidi ir iestrādāti Eiropas Sociālā fonda [8.2.2. specifiskā atbalsta mērķa “Stiprināt augstākās izglītības institūciju akadēmisko personālu stratēģiskās specializācijas jomās”](https://www.cfla.gov.lv/CFLA2/item.php?itemID=91)[[1]](#footnote-1) un 8.2.3. specifiskā atbalsta mērķa “Nodrošināt labāku pārvaldību augstākās izglītības institūcijās”[[2]](#footnote-2), veicot studiju virzienā ietverto studiju programmu struktūras analīzi un priekšlikumu izstrādi studiju programmu pārstrukturizācijai un konsolidācijai; studiju virzienā ietverto studiju programmu satura analīzi, atbilstības novērtējumu nozares attīstības vajadzībām, tostarp nozarei nepieciešamajām profesionālajām kompetencēm, un priekšlikumu izstrādi studiju programmu satura pilnveidei; inovatīvu mācību metožu, studiju kursu un prakses izstrādi; starptautisku studiju programmu satura inovācijas konferenču organizēšanu Latvijā, kā arī nozares cilvēkresursu attīstības vajadzību un prasmju izpēti un prognozēšanu.  Ievērojot minēto, lai sekmīgi izpildītu ministrijas uzdevumu vienkopus ir rūpīgi izvērtējami ne tikai izglītības standartu regulējošie normatīvi par vispārizglītojošo mācību kursu kredītpunktu apjomu studiju programmas ietvaros, bet arī augstākās profesionālās izglītības saturu atbilstoši nozaru attīstības vajadzībām, kura mērķis ir kvalificētu cilvēkresursu sagatavošana, iesaistot un veidojot sadarbību ar nozaru ekspertu padomēm, nozaru organizācijām un Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomi (PINTSA).  Ņemot vērā minēto, protokollēmuma 2.punktā dotā uzdevuma izpildes termiņu daļā par informatīvā ziņojuma uzdevuma apkopojuma 10.2.1.uzdevumu ir nepieciešams pagarināt līdz 2019.gada 31.decembrim. |
|  | Valsts sekretāru sanāksmes datums un numurs | Nav attiecināms. |
| 3. | Informācija par saskaņojumiem | Nav attiecināms. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Izglītības un zinātnes politika. |
| 6. | Atbildīgā amatpersona | Izglītības un zinātnes ministrijas Augstākās izglītības, zinātnes un inovāciju departamenta direktora vietniece augstākās izglītības jomā Dace Jansone. |
| 7. | Uzaicināmās personas | Izglītības un zinātnes ministrijas valsts sekretāra vietnieka - Augstākās izglītības, zinātnes un inovāciju departamenta direktora pienākumu izpildītājs, Augstākās izglītības, zinātnes un inovāciju departamenta vietnieks zinātnes jomā Dmitrijs Stepanovs. |
| 8. | Projekta ierobežotas pieejamības statuss | Projektam nav piešķirts ierobežotas pieejamības statuss. |
| 9. | Cita informācija | Nav. |

Pielikumā: Projekts uz 1 lapas (datne:IZMprot\_140119\_kreditpunkti).

Izglītības un zinātnes ministra vietā –

labklājības ministrs Jānis Reirs

Depkovska, 67047772

[anita.depkovska@izm.gov.lv](mailto:anita.depkovska@izm.gov.lv)

1. Skat. <https://www.cfla.gov.lv/CFLA2/item.php?itemID=91> [↑](#footnote-ref-1)
2. Skat. <https://www.cfla.gov.lv/CFLA2/item.php?itemID=92> [↑](#footnote-ref-2)